Gayle onderkaptein in sy 5de WB | Netwerk24
07 Mei 2019 14:28
Die 39-jarige Chris Gayle is as onderkaptein van die Wes-Indiese Eilande se Wêreldbeker (WB)-span aangewys.
Chris Gayle / Foto: Getty Images
Dié strydros sal Jason Holder se adjudant wees by die krieketskouspel, wat op 30 Mei in Engeland begin.
Gayle, wat meer as 10 000 lopies in 289 eendagwedstryde vir die Windies opgestapel het, speel vanjaar in sy vyfde WB-toernooi.
Die Windies het die eerste twee WB-toernooie, in 1975 en 1979, gewen, maar sedertdien gesukkel om 'n impak in die vierjaarlikse toernooi te maak.
Dié eilandmanne, wat onlangs op tuisbodem met die wêreld se nr. 1-eendagspan, Engeland, afgereken het, kan egter vanjaar 'n gevaarlike buiteperd wees. Die Windies begin hul veldtog op 31 Mei teen Pakistan in Nottingham. – Reuters